**UNIUNEA NATIONALA A BAROURILOR DIN ROMANIA**

***CONSILIUL UNIUNII***

**HOTĂRÂREA nr. 324**

***17 februarie 2018***

*În baza dispozițiilor art. 62 alin. (2) și 63 alin. (1) din Legea nr. 51/1995 privind organizarea și exercitarea profesiei de avocat, cu modificările și completările ulterioare (în continuare Lege)*

*Ținând cont de dispozițiile art. 28 alin. (8) din Hotărârea Consiliului UNBR nr. 5/2011 privind aprobarea Regulamentului de organizare și funcționare a Uniunii Naționale a Barourilor din România (în continuare, UNBR) și de desfășurare a ședințelor Consiliului UNBR, precum și de prevederile Hotărârii Consiliului U.N.B.R. nr. 222/23.03.2017 prin care s-a aprobat Regulament de lucru al comisiilor și grupurilor de lucru ale U.N.B.R.*

*Având în vedere Hotărârea Consiliului UNBR nr. 299/09.12.2017, prin care s-a înființat grup de lucru în cadrul UNBR, având ca sarcină pregătirea tematică a Congresului Avocaților 2018, propunerile formulate de acesta și dezbaterile din ședința Consiliului UNBR,*

**Consiliul Uniunii Naționale a Barourilor din România**, *în ședința din* ***17.02.2018***,

**H O T Ă R Ă Ș T E :**

**Art. 1** – (1) Se convoacă Congresul Avocaților 2018, cu ordinea de zi, prevăzută de art. 64 din Legea nr. 51/1995, după modelul agendei Congresul Avocaților 2017.

(2) Congresul Avocaților 2018 se va desfășura sub deviza „*Profesia de avocat din România la 100 de ani de la Marea Unire din 1918*”.

**Art. 2** – (1) În cadrul Congresului se va organiza dezbaterea tematică „*Secretul profesional al avocatului – valoare supremă a profesiei de avocat*”.

(2) Dezbaterea tematică va urmări analiza a cel puțin următoarelor aspecte comunicate de Grupul de lucru constituit prin Hotărârea Consiliului UNBR nr. 299/09.12.2017:

a) Perchezițiile formelor de exercitare a profesiei;

b) Interceptarea și înregistrarea convorbirilor telefonice ale avocatului;

c) Controlul corespondenței private a avocatului;

d) Comunicare necontrolată între avocat și client;

e) Secretul profesional în relația avocat-client.

(3) În Grupul de lucru al Consiliului UNBR organizat prin Hotărârea Consiliului UNBR nr. 299/09.12.2017 se includ doamna avocat consilier Monica Livescu și domnul avocat consilier Mihnea Stoica, la cererea acestora.

(4) Grupul de lucru prevăzut la alin. (3) va lua măsurile organizatorice impuse de dezbaterea tematicii sus menționate.

**Art. 3** – Congresul avocaților 2018 va fi convocat în termenul și cu procedura prevăzute prevederile art. 62 alin. (2) din Lege.

**Art. 4** – Prezenta hotărâre se comunică membrilor Consiliului UNBR și barourilor și se publică pe pagina web a UNBR ([www.unbr.ro](http://www.unbr.ro)).

**C O N S I L I U L U. N. B. R.**